text: Бившият президент на САЩ Джими Картър влезе в болница за мозъчна операция - 24chasa.bg
  Бившият президент на САЩ Джими Картър влезе в болница за мозъчна операция
  https://www.24chasa.bg/novini/article/7860926 www.24chasa.bg 12.11.2019 07:32; 24 часа онлайн
  Джими Картър СНИМКА: Ройтерс
  Процедурата е насрочена за утре сутринта. Заедно с него в болницата е и съпругата му Розалин, предава БТА.
  95-годишният Картър - най-старият жив президент на САЩ, преди три седмици падна в дома си в Плейнс, щата Джорджия, и счупи кост на малкия таз. Това наложи той да постъпи в болница, но бе изписан няколко дни след инцидента. При предишно падане през октомври се наложиха няколко шева по лицето му.
  Той обаче бързо поднови заниманията си по проект за изграждане на домове за фондацията "Обиталище за човечеството". Още по-рано, през май т.г., Картър си счупи бедрената кост, също при падане вкъщи, което наложи да бъде опериран.